CELEX: 32013D0209(01)
Language: da
Date: 2013-01-14 00:00:00
Title: Kommissionens afgørelse af 14. januar 2013 om indstilling af tre kandidater til varetagelse af samfundsmæssige interesser i EFRAG's tilsynsråd

9.2.2013   
            
            
               DA
            
            
               Den Europæiske Unions Tidende
            
            
               C 37/28
            
         KOMMISSIONENS AFGØRELSE
   af 14. januar 2013
   om indstilling af tre kandidater til varetagelse af samfundsmæssige interesser i EFRAG's tilsynsråd
   2013/C 37/06
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   ud fra følgende betragtninger:
   
               (1)
            
            
               I henhold til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1) skal et regnskabsteknisk udvalg yde Kommissionen støtte og ekspertbistand ved vurderingen af internationale regnskabsstandarder. European Financial Reporting Advisory Group (EFRAG) varetager rollen som dette regnskabstekniske udvalg.
            
         
               (2)
            
            
               EFRAG blev oprettet i 2001 af europæiske organisationer, der repræsenterer udstedere, investorer og regnskabskyndige, som er involveret i regnskabsaflæggelsesprocessen.
            
         
               (3)
            
            
               EFRAG's tilsynsråd omfatter fire medlemmer til varetagelse af samfundsmæssige interesser, der udvælges på basis af deres særlige erfaring med varetagelse af samfundsmæssige interesser på nationalt eller europæisk plan. I henhold til afdeling 3.2 i bilag 1 til EFRAG's statutter, der har været gældende siden den 11. juni 2009, er det Kommissionens opgave at indstille kandidater til varetagelse af samfundsmæssige interesser i tilsynsrådet. Tilsynsrådets medlemmer udnævnes af EFRAG's generalforsamling.
            
         
               (4)
            
            
               Kommissionen bemyndigede i sin meddelelse af 26. februar 2010 kommissionsmedlemmet med ansvar for det indre marked og tjenesteydelser til på Kommissionens vegne og under Kommissionens ansvar som led i gennemførelsen af forordning (EF) nr. 1606/2002 at vedtage foranstaltninger til indstilling af medlemmer af EFRAG's tilsynsråd for en fuld mandatperiode (2).
            
         
               (5)
            
            
               Efter en offentlig indkaldelse af ansøgninger (3) har Kommissionen udvalgt tre kandidater, som indstilles til varetagelse af samfundsmæssige interesser i EFRAG's tilsynsråd —
            
         BESTEMT FØLGENDE:
   Eneste artikel
   Kommissionen indstiller hermed følgende personer til medlem af EFRAG's tilsynsråd til varetagelse af samfundsmæssige interesser.
   
                
            
            
               Carlo BIANCHERI
            
         
                
            
            
               Adriana DUȚESCU
            
         
                
            
            
               Carlos SORIA SENDRA
            
         
      Udfærdiget i Bruxelles, den 14. januar 2013.
      
         
            På Kommissionens vegne
         
         Michel BARNIER
         
            Medlem af Kommissionen
         
      
   
   
      (1)  EFT L 243 af 11.9.2002, s. 1.
   
      (2)  SEK(2010) 229; PV(2010)1907 endelig af 3. marts 2010 punkt 14.5.
   
      (3)  EUT C 93 af 30.3.2012, s. 32.